蘇卡諾

蘇卡諾，內地譯名蘇加諾，係頭一任印尼總統，由1945年做到1967年。

蘇卡諾喺早年已經投身印尼獨立運動，曾經俾荷蘭當局長期囚禁同放逐，直到1942年二戰期間日本攻陷印尼至獲釋。

日本投降之後，印尼隨即宣佈獨立，蘇卡諾成為首任總統。佢帶領印尼抵抗荷蘭再殖民，直到1949年荷蘭承認印尼獨立。

蘇卡諾喺1967年俾蘇哈托取代咗總統職位，之後被軟禁至死。

第五任印尼總統梅加瓦蒂係佢個女。

印尼人
印尼總統